

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

**L Ē M U M S**

Daugavpilī

2022.gada 28.aprīlī **Nr.246**

(prot. Nr.14, 8.§)

**Par Daugavpils valstspilsētas izglītības iestāžu izglītojamo apbalvošanas kārtību**

 Pamatojoties uz likuma „Par pašvaldībām” 15.panta pirmās daļas 4.punktu, 21.panta pirmās daļas 27.punktu, Izglītības likuma 17.panta trešās daļas 27.apakšpunktu, Daugavpils pilsētas domes Finanšu komitejas 2022.gada 22.aprīļa lēmumu, Izglītības un kultūras jautājumu komitejas 2022.gada 22.aprīļa lēmumu, atklāti balsojot: PAR – 15 (I.Aleksejevs, P.Dzalbe, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj:**

1. Apstiprināt Daugavpils valstspilsētas izglītības iestāžu izglītojamo apbalvošanas kārtību jaunā redakcijā.
2. Ja informācija par izglītojamā apbalvošanu 2021./2022.mācību gadā tiek iesniegta par sasniegumiem iepriekšējā mācību gadā, naudas balvas apmērs tiek noteikts atbilstoši iepriekšējā mācību gadā spēkā esošajā kārtībā noteiktajam naudas balvas apmēram.
3. Atzīt par spēku zaudējušu Daugavpils pilsētas domes 2016.gada 28.aprīļa lēmumu Nr.188 „Par Daugavpils pilsētas izglītības iestāžu izglītojamo apbalvošanas kārtību”.

Pielikumā: Daugavpils valstspilsētas izglītības iestāžu izglītojamo apbalvošanas kārtība.

Domes priekšsēdētājs *(personiskais paraksts)* A. Elksniņš

 APSTIPRINĀTS

 ar Daugavpils pilsētas domes

 2022.gada 28.aprīļa

 lēmumu Nr. 246

**Daugavpils valstspilsētas izglītības iestāžu izglītojamo apbalvošanas kārtība**

Izdota saskaņā ar likuma „Par pašvaldībām”

15.panta pirmās daļas 4.punktu, 21.panta

pirmās daļas 27.punktu, Izglītības likuma

 17.panta trešās daļas 27.apakšpunktu

1. Daugavpils valstspilsētas izglītības iestāžu izglītojamo (turpmāk – izglītojamo) apbalvošanas kārtības nosaka, kā tiek organizēta ikgadējā Daugavpils pilsētas Izglītības pārvaldes (turpmāk – Pārvalde) padotībā esošo izglītības iestāžu (turpmāk – izglītības iestāžu) izglītojamo apbalvošana par izciliem sasniegumiem.
2. Izglītojamo apbalvošanas mērķis – motivēt izglītojamos mācību sasniegumiem un radošajai darbībai, tādējādi veicinot izglītojamo kvalitatīvu zināšanu un prasmju apguvi, mērķtiecīgu izaugsmi un konkurētspēju, akcentējot mācību darbības nozīmīgumu.
3. Naudas balva izglītojamajiem tiek piešķirta par izciliem sasniegumiem šādā apmērā:
	1. mācību priekšmetu olimpiādēs:
		1. **starptautiskajās mācību priekšmetu olimpiādēs**, kas tiek organizētas atbilstoši Ministru kabineta 2012.gada 5.jūnija noteikumiem Nr.384 “Mācību priekšmetu olimpiāžu organizēšanas noteikumi” (turpmāk – MK noteikumi Nr.384) vai kuras tiek organizētas sadarbībā ar Izglītības un zinātnes ministriju (turpmāk – IZM) vai Valsts izglītības satura centru (turpmāk – VISC), par kurām informācija katru gadu tiek publicēta VISC tīmekļa vietnē;
		2. **valsts vai Latgales novada/reģiona mācību priekšmetu olimpiādēs**, kas tiek organizētas atbilstoši MK noteikumiem Nr.384 vai kuras tiek organizētas sadarbībā ar IZM vai VISC, ņemot vērā olimpiādes noteiktā augstākā posma sasniegumu, par kurām informācija katru gadu tiek publicēta VISC tīmekļa vietnē:

|  |  |  |  |
| --- | --- | --- | --- |
|  | Starptautiskās olimpiādes, EUR | Valsts olimpiādes, EUR | Latgales novada/reģiona olimpiādes, EUR |
| 1.vieta | 120 | 90 | 70 |
| 2.vieta | 110 | 80 | - |
| 3.vieta | 100 | 70 | - |
| Atzinība | 90 | 60  | - |

* 1. **starptautiskajās**, **valsts vai Latgales** **skolēnu zinātniski pētniecisko darbu konferencēs,** kas tiek organizētassadarbībā ar IZM vai VISC (dalībniekam vai dalībnieku grupai), par kurām informācija katru gadu tiek publicēta VISC tīmekļa vietnē:

|  |  |  |  |
| --- | --- | --- | --- |
|  | Starptautiskā zinātniski pētniecisko darbu konference | Valsts zinātniski pētniecisko darbu konference | Latgales zinātniski pētniecisko darbu konference |
| 1.vieta | 120 | 90 | 70 |
| 2.vieta | 110 | 80 | - |
| 3.vieta | 100 | 70 | - |
| Atzinība | 90 | - | - |

* 1. Profesionālās izglītības kompetences centra “Daugavpils Dizaina un mākslas vidusskola “Saules skola” izglītojamajiem ar profesionāli orientēta virziena programmas apguvi saistītajos **konkursos, skatēs, festivālos, olimpiādēs** **starptautiskajā līmenī vai valsts līmenī:**

|  |  |  |
| --- | --- | --- |
|  | Starptautiskajā līmenī, EUR | Valsts līmenī, EUR |
| 1.vieta | 120 | 90 |
| 2.vieta | 110 | 80 |
| 3.vieta | 100 | 70 |

* 1. **starptautiskajos, valsts vai Latgales reģiona/novada konkursos**, kas tiek organizēti sadarbībā ar IZM vai VISC:

|  |  |  |  |
| --- | --- | --- | --- |
|  | Starptautiskie konkursi, EUR | Valsts konkursi, EUR | Latgales novada/reģiona konkursi, EUR |
| 1.vieta | 120 | 80  | 70 |
| 2.vieta | 110 | 70  | - |
| 3.vieta | 100 | 60  | - |
| Atzinība | 90 | - | - |

* 1. **starptautiskās vai valsts sporta sacensībās** individuālajā un/vai komandas vērtējumā, kuras organizē **Latvijas Skolu sporta federācijas** (atlases sacensībās tiek apbalvots 1.vietas ieguvējs):

|  |  |  |
| --- | --- | --- |
|  | Starptautiskajā līmenī, EUR | Valsts līmenī, EUR |
| 1.vieta | 120 | 80  |
| 2.vieta | 110 | 70  |
| 3.vieta | 100 | 60  |

* 1. **konkursos, skatēs un festivālos interešu izglītības jomā valstī** individuālajā un kolektīvu/komandas vērtējumā kas tiek organizēti sadarbībā ar IZM vai VISC:

|  |  |
| --- | --- |
|  | Valsts līmenī, EUR |
| 1.vieta | 80  |
| 2.vieta | 70  |
| 3.vieta | 60  |

 4. Izglītojamos apbalvošanai izvirza attiecīgās izglītības iestādes vadītājs, ne vēlāk kā līdz kārtējā gada 5.maijam, iesniedzot Pārvaldē iegūto sasniegumu apkopotos rezultātus un pievienojot apliecinošu dokumentu kopijas.

 5. Ar Pārvaldes vadītāja rīkojumu izveidota komisija (turpmāk – komisija) izvērtē izglītības iestāžu vadītāju iesniegto sasniegumu rezultātu atbilstību šai kārtībai un sagatavo lēmuma projektu par naudas balvas piešķiršanu izskatīšanai Daugavpils domē (turpmāk – Dome).

 6. Par kolektīviem vai komandas sasniegumiem naudas balva tiek piešķirta kolektīvam vai komandai.

7. Ja izglītojamais tiek godalgots valsts un starptautiskajā olimpiādē, tad ņem vērā un piešķir naudas balvu gan par valsts līmenī, gan starptautiskajā līmenī iegūto rezultātu.

8. Skolēnu Latgales zinātniski pētniecisko darbu konferencē tiek apbalvoti 1.vietas ieguvēji, ja zinātniski pētnieciskais darbs nav godalgots skolēnu valsts zinātniski pētniecisko darbu konferencē. Ja zinātniski pētnieciskais darbs tiek godalgots arī starptautiski, ņem vērā un apbalvo gan starptautiskajā, gan valsts līmenī iegūto rezultātu.

9. Latgales novada/reģiona olimpiādē vai konkursā tiek apbalvoti tikai 1.vietas ieguvēji.

10. Ja konkursam vai sacensībām ir vairāki posmi, tad naudas balva izglītojamajam tiek piešķirta atbilstoši augstākajam sasniegumam.

11. Naudas balvas tiek piešķirtas kārtējam gadam apstiprinātā budžeta ietvaros. Ja kārtējam gadam iedalītā budžeta ietvaros finansējums nav pietiekams visu nepieciešamo naudas balvu izmaksai, Pārvalde iesniedz pieprasījumu Domei par papildu finansējuma piešķiršanu. Naudas balva tiek piešķirta, pamatojoties uz Domes lēmumu, katru gadu maijā.

12. Ja kārtības 4.punktā minētā informācija par izglītojamo sasniegumiem objektīvu iemeslu dēļ tiek iesniegta Pārvaldē pēc kārtējā gada 5.maija, naudas balva izglītojamajam tiek piešķirta līdz kārtējā gada 1.septembrim.

Domes priekšsēdētājs *(personiskais paraksts)* A.Elksniņš